cyanic-selkie/wikianc huggingface dataset:
ხანძთა
სატრაპეზო
მონასტრის სამხრეთ-აღმოსავლეთ ნაწილში დგას ძლიერ დანგრეული სატრაპეზო. ნაგებია დიდი და უხეშად დამუშავებული ქვებით. სატრაპეზო წარმოადგენს აღმოსავლეთ-დასავლეთ ღერძზე წაგრძელებულ მართკუთხა ნაგებობას ერთი ვრცელი დარბაზით. დარბაზს თაღების მწკრივი ორ ტოლი სიგანის ნავად ჰყოფდა. თაღები ეყრდნობოდა ოთხ ჯვრისებრი გეგმის ბურჯს. ნავები გადახურული იყო ცილინდრული კამარებით. ორკალთიანი სახურავის ქვეშ, კამარების ზემოთ, ალბათ სხვენის სათავსი იქნებოდა. სატრაპეზოს იატაკის ქვეშ სუბსტრუქციაში მოწყობილია დიდი ოთახი, რომელსაც ვახტანგ ჯობაძე საკუჭნაოდ მიიჩნევს.
ვახტანგ ჯობაძე თვლის, რომ სატრაპეზოს სამშენებლო ტექნიკა, კერძოდ კი უზარმაზარი, უხეშად გათლილი ქვების ხმარება და მინიმალური სიგანის გული კედლის შიდა და გარე პერანგს შორის, ადრეულ თარიღზე უნდა მიუთითებდეს. იგი შესაძლებლად მიიჩნევს, რომ ნაგებობა VIII საუკუნის ბოლოთი ანუ მონასტრის დაარსების ხანით დათარიღდეს. ამ მოსაზრებას არ იზიარებს და საეჭვოდ მიიჩნევს დავით ხოშტარია. იგი თვლის, რომ თუკი გრიგოლ ხანძთელს შეეძლო ამხელა საკუჭნაოს ქვით აშენება, პირველ ეკლესიას ხის მასალით აღარ ააგებდა. სატრაპეზოს იგი არც პირველი განახლებისდროინდელ (820 წლისათვის) ნაგებობად მიიჩნევს, რადგან, მისი აზრით, არქიტექტურა უფრო განვითარებულ სამშენებლო კულტურას მოწმობს. დავით ხოშტარია ამ ნაგებობას X საუკუნით ათარიღებს და არ გამორიცხავს, რომ მისი არქიტექტორიც, ისევე როგორც მთავარი ტაძრისა, ამონა იყო.
სხვა შენობები
სამრეკლოს გადახურვა|150პქ|მინიატიურა ეკლესიასა და სატრაპეზოს შორის ჩაშენებულია მცირე ზომის სამლოცველო (სავარაუდოდ X საუკუნისა) და სენაკები. ვახტანგ ჯობაძის დაკვირვებით, სენაკები სამ სართულად იყო განლაგებული; ქვედა სართულები დღეს მიწაშია ჩამარხული. ზედა სართულზე ჩამწკრივებულია სამი ერთნაირი ვიწრო და გრძელი მართკუთხა ოთახი, რომლებსაც შესასვლელები დასავლეთიდან აქვს.
ეკლესიის დასავლეთით დგას კარგად შემონახული სამრეკლოს შენობა. ის ტრადიციულად ორსართულიანია. ქვედა იარუსს შეადგენს კუბური მოცულობა შიგ ერთი სათავსით, ზედას კი — რვათაღიანი ფანჩატური, საკუთრივ სამრეკლო. ფანჩატურს აქვს ქვის ლორფინით დაბურული დაბალი კონუსური სახურავი. წყაროზე დაშენებული სამლოცველო|150პქ|მინიატიურა|მარცხნივ სამრეკლოს კედლებზე ოთხი წარწერაა შემორჩენილი, რომლებშიც იხსენიებიან სამრეკლოს მშენებლობის ქტიტორი მარკოზი, ხანძთის მონასტრის დეკანოზი ანტონე და კალატოზები აბესალმა კლდელი (სავარაუდოდ უფროსი კალატოზი), ქამირი, ყაზანი და მსახურა. აქ მოხსენიებულ მარკოზს მეცნიერები აიგივებენ კლარჯ მღვდელ-მონაზონ მარკოზთან, რომელიც 1545 წლის ახლოს ხანძთიდან სინას მთაზე, წმინდა ეკატერინეს მონასტერში გადავიდა. სინას სულთა მატიანის ერთ–ერთ მინაწერში იგი თავის თავს „ჴანცთასა სამრეკლოსა აღმშენებელსა“ უწოდებს. სამრეკლო მას 1540–იან წლებში უნდა აეგო.
მონასტრის გალავნის გარეთ არქიტექტურულად გაფორმებული წყაროა, რომელზეც დაშენებულია პატარა დარბაზული სამლოცველო. დღეისათვის ამ სამლოცველოს გადახურვა და კედლების ზედა ნაწილები მონგრეული აქვს. სამლოცველო სხვადასხვა ზომის უხეშად დამუშავებული ქვებითაა ნაგები და შიგნითაც და გარედანაც სრულიად სადაა.
ვახტანგ ჯობაძე ფიქრობს, რომ წყაროს სამლოცველო დაახლოებით მაშინ აშენდა, როცა გაბრიელ დაფანჩული მონასტერში ახალ ეკლესიას აგებდა. იგი უარყოფს პავლე ინგოროყვას ვარაუდს, რომ წყაროს სამლოცველო სწორედ გაბრიელ დაფანჩულის ეკლესიაა; ამის დასამტკიცებლად ვახტანგ ჯობაძეს რამდენიმე არგუმენტი მოჰყავს:
წარწერები
ერთ–ერთი წარწერა ხანძთიდან|250პქ|მინიატიურა წარწერა ხანძთის სამრეკლოზე ჯაბა ლაბაძის ფოტო |250პქ|მინიატიურა ცნობილია ექვსი წარწერიანი ფილა ხანძთიდან. მათგან ხუთი პირველად ნიკო მარმა გამოსცა, ხოლო ერთი — ექვთიმე თაყაიშვილმა. ნიკო მარი ასახელებს ასევე წარწერის გაურკვეველ ფრაგმენტს, რომელიც ნახა ეკლესიის სამხრეთის კარის ტიმპანზე. ამ ფილათაგან ოთხი დღეს დაკარგულია, ორი კი საქართველოს სახელმწიფო მუზეუმში ინახება. ისინი წარმოადგენს ოთხი ან, შესაძლოა, სამი წარწერის ძლიერ დაზიანებულ ფრაგმენტებს, რომელთა რეკონსტრუქციაც დღემდე ზუსტად არ მომხდარა.
თავისი შინაარსით უნიკალურია წარწერა, რომელსაც ნ. შოშიაშვილი პალეოგრაფიული ნიშნებით X საუკუნით ათარიღებს და „ნასყიდობის აქტს“ უწოდებს. პავლე ინგოროყვამ ამ წარწერის ნაწილად მიიჩნია ხანძთაში ნაპოვნი მეორე ფრაგმენტი და სცადა მათი ერთად რეკონსტრუირება. ნ. შოშიაშვილმა ეს თვალსაზრისი ხელოვნურად მიიჩნია. წარწერა ძლიერაა დაზიანებული, მისი აღდგენა კი მხოლოდ პირობითად ხერხდება. წარწერაში მოხსენიებულია ერისთავთ–ერისთავი, რომლის სახელიც „ტ“ ასოზე მთავრდება. პავლე ინგოროყვა ვარაუდობდა, რომ ეს ლიპარიტი უნდა ყოფილიყო, ნ. შოშიაშვილმა კი იგი სუმბატად მიიჩნია. დავით ხოშტარია მიიჩნევს, რომ აქ ახალი ეკლესიის მაშენებელი, აშოტ ერისთავთ–ერისთავი უნდა იგულისხმებოდეს.
კარგადაა შემონახული ამ წარწერის რამდენიმე მოაკვეთი. მათგან განსაკუთრებული შინაარსისაა მეოთხე სტრიქონი:
მანამდე ნახსენებია მამა იოვანე, სავარაუდოდ მონასტრის წინამძღვარი. ტექსტიდან ჩანს, რომ მან ვიღაცას (ვინაობა არ ჩანს წარწერის დაზიანების გამო) „მიჰყიდა“ ტაძარი. ეკლესიის გაყიდვა უცნობია როგორც ქართული, ისე სრულიად ქრისტიანული სამყაროს პრაქტიკაში. დ. თუმანიშვილის მიერ გამოთქმულია მოსაზრება, რომ აქ შესაძლოა რაიმე უფლების გაყიდვა იგულისხმებოდეს, მაგალითად მონასტრის ეკლესიაში დასაფლავებისა. ამ აზრს იზიარებს დავით ხოშტარიაც.
პირობითია ნ. შოშიაშვილის მიერ სხვა ორი ფრაგმენტის შეერთებით მიღებული წარწერის წაკითხვის მცდელობაც, რომლის მიხედვითაც დავით კურაპალატს ხანძთაში სტოა აუშენებია. გამომცემელმა ეს წარწერები 979–1001 წლებით დაათარიღა. დავით ხოშტარია მიუთითებს, რომ ამგვარ რეკონსტრუქციას არ აქვს მტკიცე საფუძველი. მის აზრს ამყარებს ისიც, რომ მონასტერში X საუკუნის II ნახევრის სტოა არსად არ ჩანს.
შემორჩენილია ასევე ოთხი წარწერა, რომლებიც სამრეკლოს კედლებზეა. აქ მოხსენიებულია სამრეკლოს ქტიტორი, კალატოზები და რამდენიმე ხანძთელი მოღვაწე (იხილეთ ქვეთავში „სხვა შენობები“).
სქოლიო
კატეგორია:თურქეთის მონასტრები კატეგორია:ქართული ეკლესია-მონასტრები ტაო-კლარჯეთში
გუპტას იმპერია
300პქ|მინიატიურა|გუპტას იმპერია თავისი არსებობის უმაღლეს წერტილში გუპტას იმპერია (სანსკრ.: गुप्) — ინდოეთის უძლიერესი სახელმწიფო IV-VI საუკუნეებში, რომელიც ცივილიზაციის ერთ-ერთ უდიდეს ცენტრს წარმოადგენდა აზიაში. მისი დამაარსებელი იყო ჩანდრაგუპტა I. გუპტას პერიოდი ხასიათდება ინდოეთის დიდი კულტურული და ეკონომიკური აღმავლობით. განსაკუთრებით განვითარდა არქიტექტურა, რომელიც ძირითადად წარმოდგენილი იყო ტაძრებითა და სასახლეებით. ქვეყნის დიდ გამგებელზე - მაჰარაჯაზე იყვნენ დამოკიდებულნი მრავალრიცხოვანი მთავრები - რაჯები. გუპტას დინასტიის დროს წარმოიშვა ე.წ. მეფის ვაჟების წოდება. ისინი მთელი სიცოცხლის მანძილზე სამხედრო სამსახურში იყვნენ, რისთვისაც გასამრჯელოდ იღებდნენ მიწის განსაზღვრულ ნაკვეთს მასზე მცხოვრები გლეხებითურთ. გუპტას მეფეებს სავაჭრო, დიპლომატიური და კულტურული ურთიერთობა ჰქონდათ სასანურ ირანთან, ჩინეთთან.
გუპტას პერიოდში გაბატონებული რელიგია იყო ბრაჰმანიზმი. ბევრი მიმდევარი ჰყავდა ბუდიზმსაც. ბრაჰმანიზმის ახალი ფორმაა ინდუიზმი, რომელიც VI-VII საუკუნეებში ჩამოყალიბდა.
V საუკუნის ბოლოს და VI საუკუნის დასაწყისში გუპტას სახელმწიფოს მომაკვდინებელი დარტყმა მიაყენეს მეზობელმა ტომებმა. ამას ზედ დაერთო ქვეყნის შიდა აშლილობა და VI საუკუნის შუა ხანებისთვის გუპტას სახელმწიფომ არსებობა შეწყვიტა.
გუპტას იმპერიის პერიოდში მხატვრებმა და ხელოსნებმა მაღალ ხელოვნებას მიაღწიეს ლითონის დამუშავებაში. ქალაქ დელიში დღემდეა შემორჩენილი რკინის სვეტი, რომლის დამზადებას IV საუკუნის ბოლოსა და V საუკუნის დასაწყისს მიაკუთვნებენ. წვიმისა და მზის ზემოქმედების მიუხედავად მას ჟანგიც კი არ მოსდებია.
სქოლიო
კატეგორია:აზიის ყოფილი იმპერიები კატეგორია:სახელმწიფოები ინდოეთის ისტორიაში
აგათა ბარბარა
აგათა ბარბარა (დ. 11 მარტი, 1923, ზაბარი — გ. 4 თებერვალი, 2002, ზაბარი) — მალტის პირველი ქალი პრეზიდენტი (1982-1987). დაიბადა ჯოზეფ და ანტონია ბარბარების ცხრაშვილიან ოჯახში. განათლებით ფილოლოგი.
კარიერა
1940-1947 წლებში იყო საშუალო სკოლის პედაგოგი. 1955-1958 და 1971-1974 წლებში დომინიკ მინტოფისა და უგო მიფსუდ ბონიჩის მთავრობებში ეკავა განათლების მინისტრის თანამდებობა. 1982 წლის 16 თებერვალს აირჩიეს ქვეყნის პრეზიდენტად. 1987 წლის 15 თებერვალს ხუთწლიანი ვადის გასვლისთანავე გადადგა თანამდებობიდან, აქტიურ პოლიტიკურ ცხოვრებას ჩამშორდა და საცხოვრებლად გადავიდა მშობლიურ ქალაქ ზაბარში. სადაც გარდაიცვალა კიდეც 2002 წელს.
2006 წლის 26 აპრილს მალტის პრეზიდენტმა ედუარდ ფენეჩ ადამიმ ქალაქ ზაბარის ცენტრალურ მოედანზე საზეიმოდ გახსნა აგათა ბარბარას მონუმენტი.
რესურსები ინტერნეტში
კატეგორია:მალტის პრეზიდენტები კატეგორია:მალტელი პოლიტიკოსი ქალები კატეგორია:დაბადებული 11 მარტი კატეგორია:დაბადებული 1923 კატეგორია:გარდაცვლილი 4 თებერვალი კატეგორია:გარდაცვლილი 2002 კატეგორია:ქალი პრეზიდენტები
შირვანშაჰების მონეტა
შირვანშაჰების მონეტა — XII-XIII საუკუნეების შირვანის მფლობელი ქესრანიდების სპილენძის მონეტები, რომლებიც გავრცელებული იყო საქართველოში. ნაპოვნია XII-XIII საუკუნეების სპილენძის ქართული ფულის განძებში (ნიჩბისი, ჟინვალი) მეფე გიორგი III-ის, თამარის, გიორგი IV ლაშას მონეტებთან ერთად.
ლიტერატურა
კატეგორია:საქართველოს მონეტები
ავლაბარი (მრავალმნიშვნელოვანი)
ავლაბარი შეიძლება აღნიშნავდეს:
ხელოვნება (მრავალმნიშვნელოვანი)
საკუთარი სახელი ხელოვნება შეიძლება აღნიშნავდეს:
W (მრავალმნიშვნელოვანი)
სახელწოდება W შეიძლება აღნიშნავდეს:
W (ეროვნული პარკი)
W – პირველი ტრანს-სასაზღვრო ბიოსფერული ნაკრძალი აფრიკაში. მდებარეობს ნიგერის, ბენინისა და ბურკინა-ფასოს ტერიტორიაზე მდინარე ნიგერის ხეობაში. იქ სადაც აღნიშნული მდინარე თავისი კალაპოტის საშუალებით შემოხაზავს ლათინურ ასო W-ს. აქედან მომდინარეობს ნაკრძალის სახელწოდებაც. 1996 წელს ნაკრძალის ნიგერის ნაწილი იუნესკომ მსოფლიო მემკვიდრეობის სიაში შეიტანა, ხოლო ბენინის ნაწილი შეტანილია საცდელ სიაში. მინი|მარცხნივ|250პქ|W-ს ხედი კოსმოსიდან ნაკრძალის საერთო ფართობია 31 223,13 კმ², მათ შორის:
Camponotus pubescens
Camponotus pubescens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სენტ-ლუის ბომბერსი
სენტ-ლუის ბომბერსი (St. Louis Bombers) — ნაციონალური საკალათბურთო ასოციაციის გუნდი, რომელიც მდებარეობდა სენტ-ლუისში, მისურის შტატში. გუნდი დაარსდა 1946 წელს და არსებობა შეწყვიტა არსებობა 1950 წელს.
გუნდის ისტორია
სენტ-ლუის ბომბერსი იყო ამერიკის საკალათბურთო ასოციაციის წევრი 1946 წელს. მას შემდეგ რაც BAA შეუერთდა ნაციონალური საკალათბურთო ლიგას 1949 წელს და გახდა ნაციონალური საკალათბურთო ასოციაცია. ბობმერსი 1950 წელს, ბომბერსი 5 გუნდთან ერთად გაუქმდა.
სეზონის შედეგები
მნიშვნელობა: W = მოგება, L = წაგება, % = მოგება-წაგების %
იხილეთ აგრეთვე
კატეგორია:NBA გაუქმებული გუნდები
თამაზ ყაჭეიშვილი
თამაზ ყაჭეიშვილი (დ. 26 დეკემბერი, 1941, ჩოხატაური) — ქართველი ინჟინერი, პოლიტიკოსი.
დაამთავრა საქართველოს სასოფლო-სამეურნეო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი „ბიძინა ივანიშვილი — ქართული ოცნება“.
რესურსები ინტერნეტში
კატეგორია:დაბადებული 26 დეკემბერი კატეგორია:დაბადებული 1941 კატეგორია:საქართველოს VI მოწვევის პარლამენტის წევრები კატეგორია:საქართველოს VIII მოწვევის პარლამენტის წევრები კატეგორია:საქართველოს სასოფლო-სამეურნეო ინსტიტუტის კურსდამთავრებულები კატეგორია:ჩოხატაურში დაბადებულები თამაზ
Sgt. Pepper's Lonely Hearts Club Band
Sgt. Pepper's Lonely Hearts Club Band — ინგლისური როკ-ჯგუფ The Beatles-ის მერვე სტუდიური ალბომი. გამოცემულმა 1967 წლის 1 ივნისს, მან უმალვე კომერციული და კრიტიკული წარმატება მოიპოვა, გაერთიანებული სამეფოს ჩარტის პირველ ადგილზე 27 კვირა იმყოფებოდა, ხოლო აშშ-ში - 15. Time-მა მას უწოდა „მუსიკის განვითარებაში ისტორიული გადახრა“, ხოლო New Statesman-მა შეაქო პოპულარული მუსიკის ხელოვნებაში გადაზრდა. ალბომმა 1968 წელს ოთხი გრემი მიიღო, მათ შორის წლის ალბომის კატეგორიაში და იყო პირველი როკ-ფირფიტა, რომელსაც ეს ჯილდო ერგო.
1966 წლის აგვისტოში The Beatles-ის წევრებმა სამუდამო შეწყვიტეს ტურნეები და სამი თვის განმავლობაში ჩაწერისგან ისვენებდნენ. ნოემბერში, ლონდონში თვითმფრინავით დაბრუნებისას, პოლ მაკ-კარტნის გაუჩნდა აზრი, გამოეყენებინა ედვარდის ეპოქის სამხედრო ბენდი, რომელიც Sgt. Pepper-ის კონცეფციის ნაწილი იქნებოდა. მერვე ალბომის სესიები დაიწყო 24 ნოემბერს ები-როუდის სტუდიებში. ჩაიწერა ორი სიმღერა, რომელიც შთაგონებული იყო წევრების ახალგაზრდული წლებით - „Strawberry Fields Forever“ და „Penny Lane“, თუმცა, EMI-ს მხრიდან ზეწოლის გამო, ისინი გამოსცეს მხოლოდ ორმაგ A-მხარიან სინგლზე და ალბომში არ შეუტანიათ.
1967 წლის თებერვალში, „Sgt. Pepper's Lonely Hearts Club Band“-ის ჩაწერის შემდეგ, მაკ-კარტნიმ ჯგუფს შესთავაზა სრული ალბომის ჩაწერა, რომელიც გამოგონილი „სერჟანტ პეპერის მარტოსული გულების კლუბის ბენდის“ მიერ შესრულდებოდა. ეს გამოგონილი ჯგუფი მათ მუსიკალური ექსპერიმენტების საშუალებას მისცემდა. ჩაწერის დროს სცადეს წინა ნაშრომების წარმოების პროცესის დახვეწა. იცოდნენ რა, რომ ამჯერად სიმღერებს ცოცხლად აღარ შეასრულებდნენ, კომპოზიციისადმი ექსპერიმენტული მიდგომით მათ შექმნეს „With a Little Help from My Friends“, „Lucy in the Sky with Diamonds“ და „A Day in the Life“. პროდიუსერ ჯორჯ მარტინის ჩაწერის ნოვატორული მიდგომა მდგომარეობდა ხმის დამუშავებაში და ალეატორული კრეშენდოების შემსრულებელი 40 კაციანი ორკესტრის გამოყენებაში. ალბომის ჩაწერა დასრულდა 1967 წლის 21 აპრილს. გარეკანზე, რომელზეც ჯგუფი დგას მრავალი ცნობილი სახის და ისტორიული პიროვნების წინ, მუშაობდნენ პიტერ ბლეიკი და იან ჰეუორთი.
Sgt. Pepper-ს მუსიკათმცოდნეები თვლიან კონცეპტუალური ალბომის ადრეულ ფორმად, რომელმაც დახვეწა ვრცელი ფორმა პოპულარულ მუსიკაში და ამავე დროს, The Beatles-ის, როგორც შემოქმედების, დამწიფება განაგრძო. მას აგრეთვე უწოდებენ არტ-როკის ჟანრის ერთ-ერთ პირველ ფირფიტას, რომელმაც ხელი შეუწყო პროგრესული როკის განვითარებასაც. ითვლება, რომ Sgt. Pepper ალბომების ეპოქის დასაწყისია. როგორც მნიშვნელოვანი ნამუშევარი ბრიტანული ფსიქოდელიური როკის მიმართულებაში, ალბომი რამდენიმე სტილისტურ გავლენას შეიცავს, როგორც არის ვოდევილი, ცირკის მუსიკა, მიუზიკ-ჰოლი, ავანგარდული, კლასიკური და ინდური კლასიკური მუსიკა. 2003 წელს კონგრესის ბიბლიოთეკამ Sgt. Pepper ჩანაწერების ეროვნულ რეესტრში შეიტანა, როგორც „კულტურულად, ისტორიულად ან ესთეტიკურად აღსანიშნავი“. იმავე წელს მან Rolling Stone-ის „ყველა დროის 500 საუკეთესო ალბომის“ სიაში პირველი პოზიცია დაიკავა. 2014 წლისთვის გაიყიდა ალბომის 30 მილიონი ასლი, რაც მას ისტორიაში ერთ-ერთ ყველაზე გაყიდვად ალბომად აქცევს. პროფესორი კევინ ჯ. დეტმარი „ბრიტანული ლიტერატურის ოქსფორდულ ენციკლოპედიაში“ წერს, რომ ეს არის „ოდესმე ჩაწერილი ყველაზე მნიშვნელოვანი და გავლენიანი როკ-ენ-როლური ალბომი.“
წარმოშობა
1966 წლისთვის The Beatles-ს მობეზრდა ცოცხალი გამოსვლები. ჯონ ლენონის აზრით, საკმარისი იყო „ოთხი ცვილის ფიგურის კონცერტზე გაშვება ...რაც ხალხისთვის ასევე საკმარისი იქნებოდა. The Beatles-ის კონცერტებს და მუსიკას კავშირი აღარ აქვს. ყველაფერი იქცა სისხლიან ტომობრივ ცერემონიად.“ ალბომის Revolver დასრულებიდან ორი დღის შემდეგ დაიწყო ტურნე გერმანიაში. ჰამბურგში ყოფნისას მათ მიიღეს ანონიმური ტელეგრამა - „არ წახვიდეთ ტოკიოში. თქვენი სიცოცხლე საფრთხის ქვეშ არის.“ მუქარა სერიოზულად იქნა აღქმული, იმ ფონზე, რომ იაპონიაში ბევრი რელიგიური და კონსერვატიული წრე არსებობდა, რომელთა ნაწილი იყო ჯგუფის ბუდოკანის დარბაზში გამოსვლის წინააღმდეგი. ამიტომ მობილიზებული იქნა 35.000 პოლიციელი, რომელიც ჯგუფის სასტუმროდან დარბაზში დაჰყვებოდა, იარაღით აღჭურვილი ტრანსპორტით. მომთმენი და უხმაურო მსმენელი ჯგუფისთვის შოკისმომგვრელი იყო, ვინაიდან უხმაურო გარემოში წევრებმა უფრო მეტად შეიგრძნეს, თუ როგორ შესუსტდა საკონცერტო შესრულების ხარისხი. ფილიპინებში ჩასვლამდე მათ ასევე ემუქრებოდნენ და აფრთხილებდნენ, არ შეხვედროდნენ პირველ ლედის, იმელდა მარკოსს. ამავე დროს, ჯგუფი უკმაყოფილო იყო მენეჯერ ბრაიან ეპსტაინითაც, რომელმაც დამქანცველი და დემორალიზების მომტანი მარშრუტი შეადგინა. ლონდონში დაბრუნების შემდეგ ჯორჯ ჰარისონმა, ჯგუფის მომავალ გეგმებზე საუბრისას განაცხადა: „რამდენიმე კვირა შევისვენებთ, მოვჯობინდებით, რათა განვაგრძოთ მოგზაურობა და ამერიკელებმა გვცემონ.“ მისი კომენტარი წინასწარმეტყველური აღმოჩნდა, ვინაიდან მოგვიანებით ლენონის მიერ უფრო ადრე ნასროლმა ფრაზამ იმის შესახებ, რომ The Beatles უფრო პოპულარული იყო, ვიდრე იესო, ამერიკის მოსახლეობის წრეებში სკანდალი და პროტესტი გამოწვია. საჯაროდ ბოდიშის მოხდის შემდეგ დაძაბულობამ იკლო, მაგრამ უბედური 1966 წლის ტურნე აშშ-ში, რომლის ფარგლებში სტადიონები ნახევრად ივსებოდა, ჯგუფისთვის უკანასკნელი აღმოჩნდა. ნიკოლას შეფნერი წერს:
როდესაც The Beatles ინგლისში დაბრუნდა, გავრცელდა ჭორები, თითქოს იგი იშლებოდა. ჰარისონმა ეპსტაინს აცნობა, რომ ჯგუფს ტოვებდა, მაგრამ იგი საბოლოოდ დაითანხმეს, დარჩენილიყო, იმ გარანტიით, რომ ტურნეები აღარ გაიმართებოდა. ჯგუფმა შვიდი კვირის განმავლობაში დაისვენა, წევრები პირადი საკითხებით დაკავდნენ. ჰარისონი ინდოეთში ექვსი კვირის განმავლობაში იმყოფებოდა და რავი შანკარის ზედამხედველობით სიტარზე დაკვრას ეუფლებოდა, რასაც აგრეთვე დაემატა მისი დაინტერესება ინდუიზმით. იყო რა The Beatles-იდან უკანასკნელი, რომელმაც აღიარა, რომ საკონცერტო გამოსვლები უკვე ამაო იყო, პოლ მაკ-კარტნიმ ჯორჯ მარტინთან ერთად იმუშავა ფილმის „ოჯახის საქმეები“ საუნდტრეკზე. ლენონმა მონაწილეობა მიიღო ფილმში „როგორ მოვიგე ომი“ და ესწრებდა ხელოვნების გამოფენებს, მაგალითად Indica Gallery-ში, სადაც გაიცნო მომავალი მეუღლე იოკო ონო. რინგო სტარმა ეს შესვენება გამოიყენა, რათა მეტი დრო გაეტარებინა ოჯახთან ერთად.
კონცეფცია და შთაგონება
1966 წლის ნოემბერში, ლონდონიდან კენიაში თვითმფრინავით მგზავრობისას მაკ-კარტნის დაებადა სიმღერის იდეა, რომელმაც Sgt. Pepper-ის კონცეფცია უკარნახა. ეს უნდა ყოფილიყო ედვარდის ეპოქის სამხედრო ბენდი, რომელსაც მელ ევანსმა სან-ფრანცისკოს თანამედროვე ჯგუფების ტიპის სახელწოდება შეურჩია - Big Brother and the Holding Company-ს და Quicksilver Messenger Service-ის სტილში. 1967 წლის თებერვალში მაკ-კარტნიმ ჯგუფის წევრებს შესთავაზა ისეთი ალბომის ჩაწერა, რომელზეც The Beatles განასახიერებდა სხვა, გამოგონილ ჯგუფს. ასეთი ალტერნატიული ჯგუფი მათ მისცემდა თავისუფალი მუსიკალური ექსპერიმენტების საშუალებას. პოლმა განმარტა - „აი რა ვიფიქრე, მოდით საკუთარ თავი არ განვასახიეროთ. შევქმნათ ალტერ-ეგოები.“ მარტინი იხსენებდა:
1966 წელს ამერიკული მუსიკოსი ბრაიან უილსონი სულ უფრო მეტად იყო დაინტერესებული ჩაწერის ესთეტიკით. უილსონს მოსწონდა როგორც ფილ სპექტორის ტექნოლოგია „ხმის კედელი“, ასევე The Beatles-ის Rubber Soul, რაც, თავის მხრივ, The Beach Boys-ის Pet Sounds-ში აისახა, კომპოზიციის და არანჟირების ოსტატობით და პროდიუსერული ნიჭით. ტომ მაკფერლეინი აღნიშნავს, რომ ალბომს გავლენა ჰქონდა იმ დროის ბევრ მუსიკოსზე, მაკ-კარტნიც აქებდა მას და მისი შთაგონებით The Beatles-ის მუსიკაში ისეთი ხმები და სტრუქტურები დაამატა, რაც მანამდე პოპულარული მუსიკისგან შორს იყო. მაკ-კარტნის აზრით, Pet Sounds-ის ხშირად მოსმენის გამო რთული იყო მისი გავლენის ქვეშ მოხვედრისგან თავის არიდება. „იგი ძალიან ჭკვიანურად არის შექმნელი. ამიტომ მან შთაგვაგონა და რამდენიმე იდეა მოგვაწოდა.“ მარტინი: „Pet Sounds-ის გარეშე Sgt. Pepper არასოდეს იარსებებდა. Pepper იყო Pet Sounds-ის ტოლფასი ნაშრომის შექმნის მცდელობა.“
Freak Out! (The Mothers of Invention) აგრეთვე ითვლება Sgt. Pepper-ის შთაგონებად. ფილიპ ნორმანის თანახმად, Sgt. Pepper-ის ჩაწერის პერიოდში მაკ-კარტნი ხშირად ამბობდა - „ეს ჩვენი Freak Out!-ია“. ჟურნალისტი ჩეტ ფლიპო თვლის, რომ მაკ-კარტნიმ კონცეპტუალური ალბომის იდეა წარადგინა სწორედ Freak Out!-ის შთაგონებით.
ჩაწერა და წარმოება
მუსიკათმცოდნე უოლტერ ევერეტის თანახმად, Sgt. Pepper აღნიშნავს მაკ-კარტნის, როგორც The Beatles-ის დომინანტი შემოქმედებითი ძალის აღმასვლას. მან დაწერა ალბომის მასალის ნახევარზე მეტი და საკუთარი სიმღერების ჩაწერის პროცესს ხელმძღვანელობდა. ამ დროიდან იგი ჯგუფის ჩანაწერების მხატვრული ხელმძღვანელიც იყო. სესიები დაიწყო 1966 წლის 24 ნოემბერს ები-როუდის მეორე სტუდიაში. ჯგუფის ყველა წევრი პირველად შეიკრიბა სექტემბრის შემდეგ. ბიუჯეტი ალბომის ჩასაწერად თითქმის შეუზღუდავი იყო, ამიტომ განისაზღვრა უვადო სესიები, რაც მათ საშუალებას მისცემდა, ემუშავათ გვიანობამდე. დაიწყეს სამი სიმღერით, რომელიც უკავშირდებოდა წევრების ბავშვობას - „Strawberry Fields Forever“, „When I'm Sixty-Four“ და „Penny Lane“. პირველი სესიისას გამოჩნდა ახალი ინსტრუმენტი - მელოტრონი, რომლის კლავიშების ამუშავებით სხვადასხვა ინსტრუმენტის ჩანაწერები ჟღერდა, ამიტომ ამ ხმებით შესაძლო იყო კლავიშებიანი ინსტრუმენტის იმიტირება. მაგალითად, "Strawberry Fields Forever"-ის შესავალი შესრულდა ფლეიტის ხმის იმიტირებით. ამ სიმღერის ჩაერის რთული პროცესის დროს ერთად შეიკრა ორი დუბლი, ჩაწერილი სხვადასხვა ტემპით და ტონალობით. ემერიკი იხსენებს, რომ Revolver-ის ჩაწერის დროს „მივეჩვიეთ, რომ შეუძლებელს გვთხოვდნენ და ვიცოდით, რომ The Beatles-ის ლექსიკონში სიტყვა "არა" არ არსებობდა.“ მარტინის აზრით, Sgt. Pepper „ბუნებრივად წარმოიშვა Revolver-იდან და თითქმის უსასრულო ტექნოლოგიური ექსპერიმენტების ეპოქის დასაწყისი იყო.“
"Strawberry Fields Forever" და "Penny Lane" 1967 წლის თებერვალში ორმაგ A-მხარეზე გამოსცეს, მას შემდეგ, რაც EMI-მ და ეპსტაინმა მარტინისგან მოითხოვეს სინგლი. იგი ბრიტანეთის ჩარტის პირველ ადგილზე არ მოხვედრილა, ამიტომ ბრიტანული პრესის სააგენტოებმა გამოთქვეს ვარაუდი, რომ ჯგუფის წარმატების ციკლი დასრულდა. იბეჭდებოდა სტატიები სათაურებით, როგორიც იყო „The Beatles სათავეში ვერ მოხვდა“, „პირველად ოთხი წლის განმავლობაში“ და „ბუშტი აფეთქდა?“. ალბომში, გამოცემის შემდეგ, სინგლის სიმღერები არ შეუტანიათ. მარტინის თქმით, სიმღერების შეტანისგან თავის შეკავება „ჩემი პროფესინალური ცხოვრების უდიდესი შეცდომა იყო“. მიუხედავად ამისა, "Strawberry Fields Forever"-მა, რომელზეც მან და ჯგუფმა 55 საათი იმუშავეს, ალბომი განსაზღვრეს. „ეს უნდა ყოფილიყო ალბომი სიმღერებით, რომელთა შესრულება ცოცხლად შეუძლებელი იქნებოდა. ისინი ჩაფიქრებული იყო, როგორც სტუდიური ჩანაწერები, ეს იყო განსხვავება.“ მაკ-კარტნის სურდა The Beatles-ის იმ დროისთვის საუკეთესო ალბომის შექმნა: „ახლა ჩვენთვის საკონცერტო გამოსვლა ეს ალბომია.“ 1966 წლის 6 დეკემბერს დაიწყო მუშაობა "When I'm Sixty-Four"-ზე, ალბომში შეტანილი სიმღერებიდან პირველ კომპოზიციაზე.
Sgt. Pepper-ის ძირითადი სიახლეა მარტინის და ემერიკის მხრიდან სიგნალის დამუშავების უფრო ლიბერალური გამოყენება, რათა შეექმნათ ჩანაწერის ჟღერადობა, რომელიც დინამიური დიაპაზონის კომპრესიის, არეკლვის და სიგნალის შეზღუდვის მეშვეობით მიიღეს. აგრეთვე გამოიყენეს შედარებით ახალი მოდულარული ეფექტების მქონე მოწყობილობები და ალბომში შეიტანეს ლესლის რეპროდუქტორში გატარებული ხმები და ინსტრუმენტები. ჩანაწერებში გამოკვეთილია წარმოების რამდენიმე ნოვატორული ტექნოლოგია - პირდაპირი ინექცია, ტონალობის კონტროლი და ამბიოფონიკა. აგრეთვე გამოიყენება ავტომატური ორმაგი ტრეკინგი - სისტემა, რომლითაც ჩამწერებით ხდება ხმის გაორმაგება. მიუხედავად იმისა, რომ მანამდე მას უკვე იყენებდნენ ორმაგი ვოკალების ეფექტის შესაქმნელად, Pepper-ამდე ვოკალებს იწერდნენ ორჯერ, რაც საკმაოდ რთული იყო. ტაუნსენდმა ორმაგი ავტომატური ორმაგი ტრეკინგი (ADT) შეიმუშავა 1966 წელს, სპეციალურად The Beatles-ისთვის. მალე ასეთი ტექნიკური მიდგომა იქცა სტანდარტად პოპულარული მუსიკის სამყაროში. მარტინი ლენონს უხსნიდა, რომ მისი ხმა დამუშავდა ორმაგი, თითქოს მილტუჩის (flange) ვიბრირებით, რაც ვოკალის გაორმაგების ეფექტს ქმნიდა. ლენონი მიხვდა, რომ მარტინი ხუმრობდა, თუმცა იმ დროიდან იყენებდა ტერმინს flanging, რომელიც შემდგომში მუსიკალური ტერმინოლოგიის ნაწილად იქცა. კიდევ ერთი მნიშვნელოვანი ეფექტი იყო სხვადასხვა სიჩქარით მიღებული ტონალობა. მარტინი ამ ეფექტის გამოყენების მაგალითად უთითებს „Lucy in the Sky with Diamonds“-ს. სიმღერისთვის ლენონის ვოკალის ჩაწერისას ფირის სიჩქარე წამში 50 ციკლიდან 45-მდე შეამცირეს, რამაც, ჩვეულებრივად დაკვრისას, წარმოშვა უფრო ხმამაღალი ჟღერადობის ეფექტი.
სასურველი ჟღერადობის მისაღწევად, The Beatles-მა „Getting Better“-ის რამდენიმე დუბლი ჩაწერა. საბოლოოდ, გადაწყდა, რომ ძირითადი ფონოგრამა ხელახლა ჩაიწერებოდა. რინგო სტარს დახმარება სთხოვეს, მაგრამ მალევე გაუშვეს, ვინაიდან რიტმიდან გადაინაცვლეს ვოკალის ტრეკინგზე. ალბომის სასათაურო სიმღერის ჩასაწერად სტარის დასარტყმელ საკრავებს დაემატა დემპინგი და ახლოს დამაგრებული მიკროფონები. მუსიკათმცოდნე იენ მაკდონალდი აღნიშნავს, რომ ამ ტექნოლოგიამ სამგანზომილებიანი ჟღერადობა წარმოშვა (სხვა ნოვატორული გამოგონებების გარდა) და აშშ-ის ინჟინერებმა მალე დაიწყეს იგივე ტექნოლოგიის გამოყენება. "A Day in the Life"-ში პოლი უკრავს როიალზე, ხოლო "Lucy in the Sky with Diamonds" - ლოურის ორგანზე, ხოლო მარტინი - Hohner-ის პიანეტზე, სიმღერაში „Getting Better“, კლავესინზე „Fixing a Hole“-ში და ფისჰარმონიაზე „Being for the Benefit of Mr. Kite!“-ში. ჰარისონის, როგორც წამყვანი გიტარისტის როლი ალბომის ჩაწერისას უფრო შეზღუდული იყო, თუმცა ევერეტი წერს, რომ „მისი წვლილი დიდებულა რამდენიმე მიზეზით.“ გარდა „Within You Without You“-ში სიტარის პარტიისა, ჯორჯმა რამდენიმე სიმღერაში ტანბურზე დაუკრა - მათ შორის, კომპოზიციებში "Lucy in the Sky with Diamonds" და "Getting Better".
ბარი მაილზის თანახმად, ლენონი უკმაყოფილო იყო მაკ-კარტნის მიერ ჯგუფის კონტროლით. "Strawberry Fields Forever"-ის გამონაკლისით, ამ დროიდან ჯონი „დაკვეთილ სიმღერებს“ წერდა და არა „გულით“, როგორც Revolver-ზე. ევერეტი აღწერს რინგოს, როგორც „ძალიან დაღლილს“ სესიების დროს. მოგვიანებით ჯგუფის დრამერი ჩიოდა: „Sgt. Pepper-ზე ყველაზე სასიამოვნო მოგონება ის არის, რომ ჭადრაკის თამაში ვისწავლე.“ 2000 წელს ჰარისონმა თქვა, რომ მაკ-კარტნის მიერ შემოთავაზებული გამოგონილი ჯგუფის კონცეფციისადმი ინტერესი დაკარგა და, ინდოეთში მოგზაურობის შემდეგ, „გული იქ დამრჩა, შესანიშნავი ოთხეულისადმი ინტერესი იმ დროისთვის დავკარგე.“ ჰარისონმა დაამატა, რომ Rubber Soul-ზე და Revolver-ზე სასიამოვნო მუშაობის მიუხედავად, Sgt. Pepper-ის ჩაწერისას ერთობლიობის იდეა არ მოსწონდა, ვინაიდან „ძირითადად მაინც იმით მთავრდებოდა, რომ პოლი ფორტეპიანოზე უკრავდა, ხოლო რინგო ტემპს მიჰყვებოდა, ჩვენ კი, როგორც ჯგუფს, დაკვრის უფლება არ გვქონდა.“
Sgt. Pepper იყო პოპულარული მუსიკის ჟანრის პირველი ალბომი, რომლის მასტერინგის დროს სიმღერებს შორის პაუზები არ დაუტოვებიათ. მასზე სიმღერები ერთმანეთს უერთდებოდა და ქმნიდა ხანგრძლივი საკონცერტო შესრულების ეფექტს. მიუხედავად იმისა, რომ მომზადდა ალბომის როგორც სტერეო, ასევე მონო ვერსია, The Beatles-ის მონაწილეობდა სტერეო მიქსის პროცესის დროს მინიმალური იყო, ამიტომ ეს საქმე დაასრულეს მარტინმა და ემერიკმა. მისი გამოთვლით, ალბომის შექმნას დაახლოებით 700 საათი დასჭირდა, 30-ჯერ მეტი, ვიდრე სადებიუტო Please Please Me-ს, რომლის წარმოება 400 გირვანქა ღირდა. ხოლო Sgt. Pepper-ის ბიუჯეტი იყო დაახლოებით 25.000. ალბომი დაასრულეს 1967 წლის 21 აპრილს, შემთხვევითი ხმაურების და ხმების ჩაწერით, რასაც დაემატა აქა-იქ ტონალობაშეცვლილი ჟღერადობა და ისეთი ხმაც კი, რომელსაც ადამიანის ყური ვერ აღიქვამდა და მხოლოდ ძაღლისთვის იყო მკაფიო.
სიმღერების სია
Sgt. Pepper's Lonely Hearts Club Band იყო The Beatles-ის პირველი ალბომი, რომლის ბრიტანული და აშშ გამოცემები ერთსა და იმავე სიმღერებს შეიცავდნენ (მიუხედავად იმისა, რომ აშშ-ის გამოცემაში ხმის ეფექტები ოდნავ განსხვავდებოდა).
პირველ ამერიკულ გამოცემებში (Capitol) სიმღერა ორი (მხარე 1) შეცდომით არის მითითებული, როგორც "A Little Help From My Friends". შემდგომ ტირაჟებში ეს გამოსწორდა.
ორიგინალური გამოცემა
სიმღერების სია მითითებულია მარკ ლუისონის და იენ მაკდონალდის თანახმად.
50 წლიანი იუბილეს აღსანიშნავი გამოცემა
2017 წლის 26 მაისს ალბომი, გამოცემიდან 50 წლიანი იუბილეს აღსანიშნავად, გამოვიდა ოთხ სხვადასხვა ფორმატში - სტანდარტულ, ერთ CD-ზე; ორმაგ CD-ზე; ორმაგ გრამფირფიტაზე და ექვსდისკიანი სუპერ დელუქს ვერსიის სახით. პირველ CD-ზე ალბომი წარმოდგენილია ჯაილზ მარტინის მიერ მომზადებული ახალი სტერეო რემიქსის სახით. თანამედროვე და ძველი ტექნოლოგიით, 2017 წლის მიქსში შენარჩუნებულია ალბომის ორიგინალური მონო მიქსის ცდომილებებიც, რომლებიც აღნიშნული ვერსიის უნიკალურ მხარეებს წარმოადგენენ. ორიგინალური ალბომისგან განსხვავებით, გამოყენებულია პირველი თაობის ფირები და არა დასრულებული მიქსები. ამით მიღებულია უფრო ნათელი, მკვეთრი ჟღერადობა. სხვა დისკებში შეტანილია ალტერნატიული მიქსები და მანამდე გამოუცემელი სესიური ფირები. ექვსდისკიან გამოცემაში შეტანილია როგორც ოთხი CD, ასევე დოკუმენტური ვიდეომასალა და ალბომის 5.1 მიქსი.
ჩარტები
Sgt. Pepper Billboard 200 იმყოფებოდა ზედიზედ 175 კვირის განმავლობაში, 1987 წლამდე.
სერტიფიცირებები
1967 წლის 31 დეკემბრისთვის ალბომი აშშ-ში გაიყიდა 2 360 423, ხოლო ათწლეულის ბოლოსთვის - 3 372 581 ასლის ოდენობით.
ბიბლიოგრაფია
კატეგორია:The Beatles-ის ალბომები კატეგორია:1967 წლის ალბომები კატეგორია:Capitol Records-ის ალბომები კატეგორია:Parlophone-ის ალბომები კატეგორია:EMI Records-ის ალბომები კატეგორია:ფსიქოდელიური როკ-ალბომები კატეგორია:კონცეპტუალური ალბომები კატეგორია:ები-როუდის სტუდიებში ჩაწერილი ალბომები კატეგორია:ალბომები ჯორჯ მარტინის პროდიუსერობით
ნავიხევი
ნავიხევი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ქარჩოხის თემი), მდინარე ქსნის (მტკვრის მარცხენა შენაკადი) ხეობაში. ზღვის დონიდან 1390 მ, ახალგორიდან 39 კმ. 2002 წლის აღწერის მონაცემებით სოფელში არავინ არ ცხოვრობს. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:ქარჩოხის თემის სოფლები
რომან რურუა
{{ინფოდაფა სპორტსმენი {{მედალიშეჯიბრი|ოლიმპიური თამაშები}} {{ვერცხლის მედალი |ტოკიო 1964 | -63 კგ.}} {{ოქროს მედალი |მეხიკო 1968 | -63 კგ.}} {{მედალიშეჯიბრი|მსოფლიო ჩემპიონატი}} {{ოქროს მედალი |ტოლედო 1966 | -63 კგ.}} {{ოქროს მედალი |ბუქარესტი 1967 | -63 კგ.}} {{ოქროს მედალი |მარ-დელ-პლატა 1969 | -62 კგ.}} {{ოქროს მედალი |ედმონტონი 1970 | -68 კგ.}} }} რომან რურუა (დ. 25 ნოემბერი, 1942, სოფ. მუხურჩა, მარტვილის რაიონი, საქართველოს სსრ) — ქართველი მოჭიდავე (ბერძნულ-რომაული სტილი). მეხიკოს 1968 წლის ოლიმპიური თამაშების ჩემპიონი და ტოკიოს 1964 წლის თამაშების ვერცხლის პრიზიორი. მსოფლიოს 4-გზის ჩემპიონი (1966, 1967, 1969, 1970). საბჭოთა კავშირის ხალხთა III, IV და V სპარტაკიადების ჩემპიონი (1963, 1967, 1971), საბჭოთა კავშირის 3-გზის ჩემპიონი (1964, 1965, 1970), საქართველოს ბერძნულ-რომაული სტილის მოჭიდავეთა ნაკრების მთავარი მწვრთნელი (1984-1985) და სსრკ ნაკრების მწვრთნელი (1984-1987). საბჭოთა კავშირის სპორტის დამსახურებული ოსტატი (1966). ვახტანგ გორგასლის II ხარისხის ორდენის, სოკის, ფილას და ღირსების, ბრწყინვალების საპრეზიდენტო ორდენის კავალერი, სპორტის რაინდი (2012).
ბიოგრაფია
დაამთავრა საქართველოს პოლიტექნიკური ინსტიტუტი. 1966–1970 წლებში რომან რურუამ ზედიზედ მოიგო ოლიმპიადა და მსოფლიოს 4 ჩემპიონატი, ანუ 5 უმაღლესი ტიტული (ოლიმპიადის წლებში მსოფლიო პირველობა არ ტარდება). ეს ერთ-ერთი საუკეთესო შედეგია ბერძნულ-რომაული ჭიდაობის ისტორიაში. 1967–1973 წლებში საბჭოთა კავშირის სპორტკომიტეტის ინსტრუქტორი. 1984–1985 წლებში ბერძნულ-რომაული სტილით მოჭიდავეთა საქართველოს ნაკრების მთავარი მწვრთნელი იყო. 1983–1986 წლებში ბერძნულ-რომაული სტილით მოჭიდავეთა საბჭოთა კავშირის ნაკრებს წვრთნიდა. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „მრეწველობა გადაარჩენს საქართველოს“.
2010 წლიდან ჭიდაობის საერთაშორისო ფედერაციის (FILA) დიდების დარბაზის წევრია. 2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ელგუჯა ბერიშვილის წიგნი „რომან რურუა“.
ვაცლავ პილარჟი
ვაცლავ პილარჟი — ჩეხი ფეხბურთელი, ჩეხეთის ეროვნული ნაკრებისა და საფეხბურთო კლუბ „ვოლფსბურგის" წევრი. მონაწილეობა მიიღო ევროპის 2012 წლის ჩემპიონატზე.
რესურსები ინტერნეტში
კატეგორია:ჩეხი ფეხბურთელები კატეგორია:დაბადებული 1988 კატეგორია:ვოლფსბურგის ფეხბურთელები
ფლიუელა-ვისჰორნი
ფლიუელა-ვისჰორნი (Flüela Wisshorn) — მთა სილვრეტის ალპებში, შვეიცარიაში. მდებარეობს გრაუბიუნდენის კანტონში. გადაჰყურებს ფლიუელის უღელტეხილს.
რესურსები ინტერნეტში
კატეგორია:ალპები კატეგორია:შვეიცარიის მთები
დოროთი ჰილი
დოროთი ჰილი (სამეფო საზოგადოების წევრი; დ. 10 სექტემბერი, 1907 ― 23 აპრილი, 1997) ― ავსტრალიელი გეოლოგი და პალეონტოლოგი, პირველი ქალი პროფესორი ავსტრალიურ უნივერსიტეტში და ავსტრალიური მეცნიერების აკადემიის პირველი ქალი პრეზიდენტი.
განათლება
დოროთი ჰილი ტარინგაში დაიბადა. ის ოჯახში შვიდიდან მესამე შვილი იყო და ბრიზბენში აღიზარდა. სწავლობდა კურპარუს საჯარო სკოლაში, სადაც სტიპენდია მოიპოვა და ბრიზბენის გოგონათა გრამატიკის სკოლაში გააგრძელა სწავლა. დაჯილდოვდა ლედი ლილეის ოქროს მედლით და ფილს ჰობზის მემორიალური პრემიით ინგლისურ ენასა და ისტორიაში 1924 წელს.
დოროთი ჰილი ენთუზიასტი სპორტსმენი იყო და სკოლაში მძლეოსნობასა და ნეთბოლს მისდევდა, ხოლო სახლში ყოფნისას ჯირითით იყო გატაცებული. კვინზლენდის უნივერსიტეტში სწავლისას ნიჩნობსნობით, ჰოკეით, სირბილითა და ბარიერებზე სირბილით იყო გატაცებული. თამაშობდა კვინზლენდის უნივერსიეტის, კვინზლენდის სახელმწიფო და ავსტრალიური უნივერსიტეტების ჰოკეის გუნდებში. კემბრიჯის უნივერსიტეტში სწავლისას პილოტის მოწმობა მიიღო.
ადრეული კარიერა
ჰილი ინგლისში შვიდი წლის მანძილზე დარჩა. არაერთი ნაშრომი გამოაქვეყნა რუგოზების ტერმინოლოგიის სისტემატიზაციის შესახებ, სადაც რუგოზების სტრუქტურასა და მორფოლოგიას აღწერდა. ავსტრალიაში დაბრუნების შემდეგ ავსტრალიის კირქვის მარჯვნის ფაუნის დათარიღება დაიწყო, სტრატიგრაფიის საზღრები გააფართოვა და ნაშრომები დაწერა ავსტრალიის ყველა შტატის მარჯნის ფაუნის შესახებ, გარდა სამხრეთ ავსტრალიის შტატისა (რამდენიმე ნაშრომი დოქტორ უოლტერ ჰეივუდ ბრიანთან ერთად).
1937-1942 წლებში ჰილმა სამეცნიერო და ინდუსტრიული კვლევების საბჭოს გრანტი მოიპოვა და კვინზლენდის უნივერსიტეტის მკვლევარ წევრად მუშაობდა. 1939 წელს ჰილი კვინზლენდის გეოლოგიურ გამოკითხვაში მონაწილეობდა, Shell Corpotation-ის კონსულტანტი იყო და კვინზლენდის სამეფო საზოგადოების მდივნად მუშაობდა. მეორე მსოფლიო ომის დაწყებამდე ჰილი მორეტონის ყურეს იკვლევდა. 1940 წელს ლაიელის ფონდის ჯილდო მიიღო. ის პირველი ადამიანი იყო ქვინსლენდიდან და მეცხრე ავსტრალიელი, რომელმაც ეს ჯილდო მიიღო.
მეორე მსოფლიო ომი
მეორე მსოფლიო ომის დროს ჰილი ავსტრალიის ქალთა სამეფო საზღვაო სამსახურში ირიცხებოდა და ბრიზბენის საზღვაო ოფისში მუშაობდა. კვირაში 80-90 საათს მუშაობდა მარჯნების კვლევაზე, ჩანაცვლებად შიფრსა და გენერალ დაგლას მაკართურის დანაყოფში გემების ბრძანებების კოდირებაზე. დანაყოფში მეორე დონის ოფიცრად მუშაობდა, ხოლო ომის შემდეგ ქალთა სამსახურების დემობილიზაციის დაგეგმარების კომიტეტში მუშაობდა.
ჯილდოები
1932 წელს დოროთი ჰილი კემბრიჯის ნიუნჰემის კოლეჯის სტუდენტთა კვლევის წევრი გახდა. 1940 წელს ლაიელის გეოლოგიური ფონდის ჯილდო მიიღო. 1956 წელს ავსტრაიული მეცნიერების აკადემიის პირველი ქალი წევრი გახდა. 1965 წელს ლაიელის მედალთან ერთად ლონდონის სამეფო საზოგადოების პირველი ავსტრალიელი ქალი წევრი გახდა. მომდევნო წელს ახალი სამხრეთ უელსის სამეფო საზოგადოებამ კლარკის მედლით დააჯილდოა. 1967 წელს ავსტრალიის სამედიცინო ასოციაციის კვინზლენდის განყოფილებამ ბანკროფტის მედალი გადასცა. 1970 წელს დოროთი ჰილი ავსტრალიური მეცნიერების აკადემიის პირველი ქალი პრეზიდენტი გახდა. 1972 წელს კვინზლენდის ეროვნულმა პარტიამ წლის კვინზლენდელად გამოაცხადა.
მემკვიდროება
დოროთი ჰილმა მნიშვნელოვანი წვლილი შეიტანა ავსტრალიის დედამიწის შემსწავლელი მეცნიერებების განვითარებაში და გადამწყვეტი როლი ითამაშა ქალთა განათლების გაუმჯობესებისთვის. ჰილი არაერთ სტუდენტს ხელმძღვანელობდა, რომლებმაც დიდ წარმატებას მიაღწიეს დედამიწის შემსწავლელ მეცნიერებებში, მათ შორის, კენ კემპბელი და გრაამ მაქსველი. კვინზლენდის უნივერსიტეტის ისტორიაში მალკოლმ თომისმა ჰილი უნივერსიტეტის პირველი 75 წლის მანძილზე ყველაზე ღვაწლმოსილ კურსდამთავრებულად მიიჩნია.
1997 წელს კვინზლენდის უნივერსიტეტის ფიზიკურ მეცნიერებათა და ინჟინერიის ბიბლიოთეკას მის საპატივცემულოდ დოროთი ჰილის ფიზიკურ მეცნიერებათა და ინჟნერიის ბიბლიოთეკა ეწოდა.
სქოლიო
კატეგორია:დაბადებული 10 სექტემბერი კატეგორია:დაბადებული 1907 კატეგორია:გარდაცვლილი 23 აპრილი კატეგორია:გარდაცვლილი 1997 კატეგორია:სამეფო საზოგადოების ქალი წევრები კატეგორია:სამეფო საზოგადოების წევრები კატეგორია:კუინზლენდის სამეფო საზოგადოება კატეგორია:ავსტრალიელი ქალი გეოლოგები
Camponotus puberulus
Camponotus puberulus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
კიჰნიიო
კიჰნიიო (Kihniö) — მუნიციპალიტეტი ჩრდილო-დასავლეთ პირკანმაის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 1 765 ადამიანს შეადგენს. მუნიციპალიტეტის ფართობი 390.5 კმ²-ია. მოსახლეობის სიმჭიდროვე 4.94 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა.
იკაალინენი
იკაალინენი (Ikaalinen; Ikalis) — მუნიციპალიტეტი ჩრდილო-დასავლეთ პირკანმაის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 6 783 ადამიანს შეადგენს. მუნიციპალიტეტის ფართობი 843.4 კმ²-ია. მოსახლეობის სიმჭიდროვე 9.04 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. იკაალინენი დამოუკიდებელი მუნიციპალიტეტი 1641 წელს გახდა.
კიჰნიიო
სქოლიო
კატეგორია:პირკანმაის მუნიციპალიტეტები
იკაალინენი
სქოლიო
კატეგორია:პირკანმაის მუნიციპალიტეტები კატეგორია:ფინეთის ქალაქები
მორონობუ ჰისიკავა
მორონობუ ჰისიკავა (დ. დაახლოებით 1618 - გ. დაახლოებით 1694), იაპონელი გრაფიკოსი, ფერმწერი, ქსილოგრაფიის სკოლის (უკიიო-ე) ფუძემდებელი. ქმნიდა ალბომ-წიგნებს („ოსაკის ამბები“, 1668; „ამ ხრწნადი წუთისოფლის ქალთა 100 გამოსახულება“, 1681 და სხვა), აგრეთვე ესტამპებს, რომლებზეც გამოსახავდა სცენებს ხალხის ცხოვრებიდან და ლამაზ ქალებს (ყველა ქსილოგრაფია). ეს ნამუშევრები გამოირჩევა უშუალობითა და იუმორით, მკაფიო და დინამიკური კონტურებით, ძლიერი, მეტყველი შტრიხებით.
ლიტერატურა
კატეგორია:იაპონელი მხატვრები
სადგინი
სადგინი — ცხენების დოღი, მიცვალებულის წლისთავზე თუშეთში. მართავდნენ დიდ ქელეხს. გარდაცვლილის ნიშანზე (ტანსაცმელი, იარაღი) მხედრები იწყებდნენ დატირებას, დალაობას. შემდეგ მოდალავენი ბაირაღით ხელში მიემართებოდნენ ბიძების (დედისძმების) სოფელში, სადაც განმეორებით ასრულებდნენ ყველა წესს. მხედრების სოფელში მობრუნების შემდეგ იმართებოდა სადგინი. მასში მონაწილეობდა მთელი სოფელი და სხვა სოფლიდან მოსული ნათესავ-მოკეთეები. სადოღედ ცხენს საგანგებოდ წვრთნიდნენ და არ ამუშავებდნენ. მებაირაღე იღებდა მიცვალებულის ნიშანზე დასვენებულ ბაირაღს, ჭენებით მიჰქონდა განსაზღვრულ ადგილზე და ასობდა მიწაში. ბაირაღთან იდგა მეთვალყურე, რომელიც დაწინაურებულ მხედრებს ჯილდოს ურიგებდა: მოწინავე ცხენოსანს — ალამს, მეორეს — ჩითას, მესამეს — წინდას, მეოთხეს ქუროს (ხელთათმანს), მეხუთეს — სათამბაქო ქისას. დანარჩენებს კი „ცხენჯამაგირში“ ეძლეოდათ ერთი თოხლი ყოველ 5 მხედარზე. სადგინის მერე იმართებოდა პურობა.
ლიტერატურა
კატეგორია:თუშეთი
ბიატლონის მსოფლიო თასი 2012-13 – მე-5 ეტაპი
ბიატლონის მსოფლიო თასი 2012-13 – მე-5 ეტაპი — გაიმართა გერმანიის ქალაქ რუპოლდინგში 2013 წლის 9 იანვრიდან - 13 იანვრამდე.
ქალები
ბიატლონის მსოფლიო თასი – მე-5 ეტაპი, 2012–13 – მე-5 ეტაპი
ამერიკული პასტორალი
ამერიკული პასტორალი (American Pastoral) — ამერიკელი მწერლის, ფილიპ როთის, 1997 წლის რომანი.
ნაწარმოების პროტაგონისტია სეიმურ ლევოვი, მეტსახელად „შვედი“, ებრაული წარმოშობის ამერიკელი ნიუ-ჯერსის ქალაქ ნიუარკიდან. საშუალო სკოლის დამთავრების შემდეგ იგი ქორწინდება „მის ნიუ-ჯერსიზე“ და წარმატებულ საოჯახო ბიზნესს უდგება სათავეში. მის მშვიდ და ბედნიერ ცხოვრებას 1960-იანი წლების ლინდონ ჯონსონის პრეზიდენტობის პერიოდის აშშ-ის სოციალური და პოლიტიკური არეულობები არღვევს. თავად ჯონსონი რომანში აღწერილია, როგორც „ძირძველი ამერიკელი ბერსერკერის“ მანიფესტაცია.
რომანი ჩარჩო თხრობის ტექნიკითაა დაწერილი. მისი მთხრობელია ფილიპ როთის ალტერ ეგო ნათანიელ ცუკერმანი, რომელიც „ამერიკულ პასტორალში“ სეიმურ ლევოვის სკოლელად გვევლინება. ლევოვი საშუალო სკოლაში ბრწყინვალე სპორტსმენი იყო, რის გამოც ყველა პატივს სცემდა და აღფრთოვანებული იყო მისით, მათ შორის ცუკერმანიც. იგი 1995 წელს კლასელების შეკრებაზე ხვდება „შვედის“ ძმას, ჯერი ლევოვს, რომელიც მას მოუთხრობს, თუ როგორ ტრაგიკულად წარიმართა მისი ახლახან გარდაცვლილი უფროსი ძმის ცხოვრება. 1968 წელს მისმა თინეიჯერმა ქალიშვილმა ვიეტნამის ომში აშშ-ის მონაწილეობის პროტესტის ნიშნად ბომბი აააფეთქა, რამაც ადამიანის სიცოცხლე შეიწირა, შემდეგ კი მიიმალა. ამან სეიმური სამუდამოდ ტრამვირებული დატოვა. რომანის მომდევნო ნაწილში ცუკერმანის მიერ ლევოვის ცხოვრების აღწერას ვკითხულობთ, რომელიც ჯერის მონათხრობს, საგაზეთო სტატიებს და თავად „შვედთან“ მის ორ ხანმოკლე შეხვედრას ეფუძნება.
1998 წელს რომანმა პულიცერის პრემია მოიპოვა. 2005 წელს შევიდა ჟურნალი ტაიმის სიაში „100 საუკეთესო რომანი 1923 წლიდან“. 2016 წელს ნაწარმოების ეკრანიზაცია შედგა, რომელშიც მთავარ როლებს იუენ მაკგრეგორი, ჯენიფერ კონელი და დაკოტა ფენინგი ასრულებენ.
ლატინა
ლატინა — ქალაქი ცენტრალურ იტალიაში, ლაციოს რეგიონში, ლატინის პროვინციის დედაქალაქი. 2011 წლის მონაცემებით, ქალაქის მოსახლეობა 115 895 ადამიანს შეადგენს, რის შედეგადაც ის რეგიონის მეორე უმსხვილესი ქალაქია. შეიქმნა 1932 წელს, იმ ამოშრობილი ჭაოებების ადგილას, რომლებიც ჯერ კიდევ ანტიკური ხანიდან არსებობდა.
ისტორია
1934 წელს გახდა პროვინციული დედაქალაქი, მეორე მსოფლიო ომის შემდეგ კი, 1946 წელს სახელი შეეცვალა და ლატინა ეწოდა. სხვა ხალხის, ძრითადად ლაციოელების მოსვლის შემდეგ, ვენეციურის მსგავსი დიალექტი სწრაფად შეცვალა რომის დიალექტმა.
ეკონომიკა
ქალაქს გააჩნია ფარმაცევტული და ქიმიური წარმოება, ასევე ყველის წარმოება და მძლავრი მომსახურების სფერო. ამავე დროს, ლატინა მნიშვნელოვანი სასოფლო-სამეურნეო ცენტრია.
ლატინის ატმოური ენერგიის სადგური ახლა გამორთულია და მიმდინარეობს მისი ექსპლოატაციიდან გამოსვლა.
რესურსები ინტერნეტში
კატეგორია:იტალიის ქალაქები
კარმენ პერეირა
კარიერა
პოლიტიკური მოღვაწეობა დაიწყო 1962 წელს, როდესაც გაწევრიანდა გვინეისა და მწვანე კონცხის კუნძულების დამოუკიდებლობის აფრიკულ პარტიაში (რევოლუციური მოძრაობა, რომლის მიზანი იყო დასავლეთ აფრიკაში პორტუგალიის ორი კოლონიისათვის დმოუკიდებლობის მოპოვება). პოლიტიკური აქტივობის გამო ოჯახთან ერთად წავიდა ემიგრაციაში და წლების მანძილზე ცხოვრობდა სენეგალში, ხოლო შემდეგ საცოვრებლად წავიდა საბჭოთა კავშირში, სადაც შეისწავლა მედიცინა.
1980 წლის სახელმწიფო გადატიალების შემდეგ დაბრუნდა გვინეა-ბისაუში და არჩეულ იქნა პარლამენტის წევრად. 1981-1983 წლებში ეკავა ჯანმრთელობის დაცვისა და სოციალურ საკითხთა მინისტრის თანამდებობა. ოდნავ მოგვიანებით კი აირჩიეს პარლამენტის თავმჯდომარედ. 1990-1991 წლებში კი იყო სახელმწიფო მინისტრი. 1984 წელს ახალი კონსტიტუციის საფუძველზე, სახელმწიფოს მოქმედი პრეზიდენტი ჟოან ბერნარდო ვიეირა გადაგა, ხოლო მისი ადგილი დაიკავა პარლამენტის თავმჯდომარემ, კარმენ პერეირამ. ორი დღის შემდეგ დაუბრუნდა პარლამენტს, რომელსაც ხელმძღვანელობდა 1992 წლამდე.
გარდაიცვალა 2016 წლის 4 ივნისს 79 წლის ასაკში.
სქოლიო
კატეგორია:გვინეა-ბისაუს პრეზიდენტები კატეგორია:პოლიტიკოსი ქალები კატეგორია:დაბადებული 1937 კატეგორია:ქალი პრეზიდენტები კატეგორია:გარდაცვლილი 2016 კატეგორია:გარდაცვლილი 4 ივნისი
ნიკოლოზ ხომასურიძე
ნიკოლოზ ხომასურიძე (დ. 10 მაისი, 1977 ) — ქართველი რეჟისორი, სცენარისტი და პროდიუსერი.
სქოლიო
კატეგორია:ქართველი კინორეჟისორები კატეგორია:დაბადებული 1977 კატეგორია:დაბადებული 10 მაისი
ადალბერტ კუნი
ლიტერატურა
კატეგორია:გერმანელი ენათმეცნიერები კატეგორია:დაბადებული 1812 კატეგორია:გარდაცვლილი 1881
ჟან ლერონ დ’ალამბერი
ჟან ლერონ დ’ალამბერი (Jean Le Rond d'Alembert; დ. 16 ნოემბერი, 1717, პარიზი ― გ. 29 ოქტომბერი, 1783, პარიზი) — ფრანგი მათემატიკოსი და ფილოსოფოსი, ენციკლოპედისტი, პარიზის (1754) და მრავალი სხვა მეცნიერებათა აკადემიის წევრი.
დ’ალამბერმა ფრანგული ენციკლოპედიისათვის დაწერილ შესავალ წერილში „ნარკვევი მეცნიერებათა წარმოშობასა და განვითარებაზე“ (1751) მეცნიერებათა კლასიფიკაციასთან ერთად, ფრენსის ბეკონის გავლენით, მოგვცა შემეცნების ისტორიული განვითარების ძირითადი ასპექტების მეცნიერული ანალიზი. საყურადღებოა მისი „ფილოსოფიის ელემენტები“ (1759), სადაც ჯონ ლოკის ფილოსოფიური სენსუალიზმის მიმდევარი ჩანს. სკეპტიციზმით იყო გამსჭვალული დ’ალამბერის დეისტური შეხედულებანი, იგი გამოდიოდა ღმერთის არსებობის ანტიკლერიკალური კრიტიკით და, ამასთანავე, თავისებურ სუბსტანციად მიაჩნდა იგი, რის გამოც თანმიმდევრული ათეიზმის დონემდე ვერ ამაღლდა. დეისტური ფილოსოფიური სენსუალიზმისათვის დამახასიათებელი იყო არამატერიალური ტენდენციები, რომელთა კრიტიკა ჯერ კიდევ დენი დიდროს ეკუთვნის ნაშრომში „დ’ალამბერისა და დიდროს საუბარი“ (1769). საყურადღებო გამოკვლევები ჰქონდა დ’ალამბერს მუსიკის თეორიაში და ესთეტიკაში.
სქოლიო
კატეგორია:ფრანგი მათემატიკოსები კატეგორია:ფრანგი ფილოსოფოსები კატეგორია:ფრანგი ათეისტები
Folklore (ალბომი)
Folklore — ამერიკელი მომღერლისა და კომპოზიტორის ტეილორ სვიფტის მერვე სტუდიური ალბომი. იგი გამოვიდა 2020 წლის 24 ივლისს, ლეიბლ Republic Records-ის ქვეშ.
გამოსვლისთანავე, ალბომმა მოხსნა Spotify-ს ისტორიაში ქალი შემსრულებლის ალბომის ყველაზე დიდი სადებიუტო დღის სთრიმების გინესის მსოფლიო რეკორდი. ალბომის მთავარი სინგლი ,,Cardigan" მოექცა ბილბორდის ცხელი ასეულის სათავეში (#1). Folklore ლიდერობდა ავსტრალიის, კანადის, ირლანდიის, ახალი ზელანდიის, გაერთიანებულ სამეფოსა და სხვა ქვეყნების ჩარტებში. ასევე ეს იყო სვიფტის რიგით მეშვიდე ნომერ პირველი ალბომი აშშ-ს Billboard 200-ში, სადაც ის რვა კვირის განმავლობაში იყო ჩარტის სათავეში და გახდა 2020 წლის ყველაზე გაყიდვადი ალბომი.
ფოლკლორმა მიიღო კრიტიკოსთა ფართო აღიარება. ის მოხვდა 2020 წლის საუკეთესო ალბომების უამრავ სიაში. Folklore-მა მოიგო წლის ალბომის ჯილდო 63-ე ყოველწლიურ გრემის დაჯილდოებაზე, რითაც სვიფტი გახდა პირველი ქალი შემსრულებელი ისტორიაში, რომელსაც ჰქონდა ეს ჯილდო მოპოვებული. სვიფრმა 2020 წლის 25 ნოემბერს გამოუშვა მუსიკალური ფილმი, Folklore: The Long Pond Studio Sessions, სადაც მან ალბომში შემავალი სიმღერები შეასრულა.
გამოქვეყნება
ალტ=Folklore The Long Pond Studio Sessions Poster - Taylor Swift.jpg|მინი|252x252პქ|Folklore: The Long Pond Studio Sessions - პოსტერი ალბომი გამოვიდა 2020 წლის 24 ივლისს მოულოდნელად. გამოქვეყნებამდე მხოლოდ 16 საათით ადრე გახდა ცნობილი ალბომის გამოშვების შესახებ და შესაბამისად, ალბომი არ იყო ფართოდ ხელმისაწვდომი საცალო ვაჭრობაში მის პირველ კვირას. Deluxe CD და ვინილის LP შვიდი სხვა ალტერნატიული ქავერებით, იყიდებოდა მხოლოდ ექსკლუზიურად სვიფტის ვებსაიტზე. ფოლკლორის სტანდარტული გამოცემის ,,In the Trees" დისკები გამოვიდა საცალო ვაჭრობაში 2020 წლის 7 აგვისტოს. ალბომის დელუქს ვერსია, რომელშიც წარმოდგენილი იყო ბონუს სიმღერა ,,The Lakes", გამოვიდა ციფრულ პლატფორმებზე 2020 წლის 18 აგვისტოს.
სინგლები
მარცხნივ|მინი|ალბომის მეჩვიდმეტე ტრეკის ,,The Lakes", ინსპირაციის წყარო გახლავთ ტბა Windermere ალბომის მთავარი სინგლი ,,Cardigan" ალბომთან ერთად გამოვიდა 2020 წლის 24 ივლისს. სიმღერა გაიგზავნა აშშ-ს პოპ და კომტემპორარ-პოპ რადიოში 27 ივლისს. სიმღერის დებიუტი ბილბორდის ცხელ ასეულში შედგა პირველ ადგილზე.
ფილმი და ლაივ ალბომი
Folklore: The Long Pond Studio Sessions გამოვიდა 2020 წლის 25 ნოემბერს, Disney +-ზე. ფილმში სვიფტმა შეასრულა სიმღერები ფოლკლორიდან პროდიუსერებთან: ჯეკ ანტონოფთან და აარონ დესნერთან ერთად. ფილმის პრემიერასთან ერთად, ასევე გამოვიდა იგივე სახელწოდების ლაივ ალბომი - Folklore: The Long Pond Studio Sessions (Disney+ Special).
შეფასება
მინი|ალბომის ლოგო ფოლკლორმა მიიღო კრიტიკოსთა ფართო აღიარება. კრიტიკოსებმა ალბომს უწოდეს სვიფტის ყველაზე დახვეწილი ნამუშევარი. Metacritic-ზე ალბომს აქვს 88 ქულა 100-დან, 27 შეფასების საფუძველზე. ფოლკლორი არის სვიფტის ყველაზე კრიტიკულად აღიარებული ალბომი [142] და ფართოდ განიხილება 2020 წლის საუკეთესო ალბომად.
წლის ბოლოს სიები
უამრავმა ტაბლოიდმა ფოლკლორი დაასახელა 2020 წლის საუკეთესო ალბომებად, მათ შორისაა: Billboard, Los Angeles Times, Rolling Stone, Insider, NJ.com, South China Morning Post, Uproxx, USA Today, Us Weekly, Variety, and Walla Walla Union Bulletin. ფოლკლორმა მესამე ადგილი დაიკავა Metacritic-ის ყველაზე დისკუსირებადი ალბომების რეიტინგში 2020 წლის ბოლო სიებში. ალბომის ტრეკები ,,The 1", ,,Cardigan", ,,The Last Great American Dynasty", ,,Exile", ,,Mirrorball", ,,Seven", ,,August", ,,This Is Me Trying", ,,Invisible String" და ,,Betty" ასევე დასახელდა 2020 წლის საუკეთესო სიმღერებს შორის.
კომერციული წარმატება
ალბომის დებიუტი ბილბორდ 200-ში შედგა პირველ ადგილზე და რვა კვირის განმავლობაში იყო სათავეში. აშშ-ში პირველ კვირაში გაიყიდა 846,000 ასლი, რაც იყო იმ წლის ყველაზე მაღალი დებიუტი. სვიფტი გახდა პირველი ქალი ბილბორდ 200-ის ისტორიაში, რომლის 7 ალბომს ნომერ პირველ ადგილზე ჰქონდა დებიუტი. ეს იყო სვიფტის მეშვიდე ალბომი, რომლის 500 000-ზე მეტი ასლი გაიყიდა პირველ კვირაში, რითაც გაუთანაბრდა ემინემს.
ალბომი იყო 2020 წლის ყველაზე სწრაფი ალბომი, რომლის 1 მილიონი ასლი გაიყიდა ქვეყანაში და პირველი პირველი, რომელმაც გაატარა პირველი ოთხი კვირა ჩარტის სათავეში, ადელის 25-ის შემდეგ. სვიფტი გახდა 21-ე საუკუნის პირველი შემსრუბელები, რომლის ექვს ალბომს მინიმუმ 4 კვირა ჰქონდა გატარებული პირველ ადგილზე და პირველი სოლო/ქალი შემსრულებელი (ბითლზის შემდეგ), რომლის ხუთ ალბომს მინიმუმ 6 კვირა ჰქონდა გატარებული პირველ ადგილზე.
2020 წლის Billboard-ის წლის ბოლოს ჩარტებში სვიფტი მის კარიერაში მეხუთედ გახდა წლის საუკეთესო ქალი შემსრულებელი. ფოლკლორმა პირველი ადგილი დაიკავა წლის ბოლოსტოპ ალბომების გაყიდვების, Tastemaker Albums, Alternative Albums, Hot Rock & Alternative Songs Artists და Billboard 200 Female Artists ჩარტებში. 11 ტრეკი ფოლკლორიდან მოხვდა წლის ბოლო Hot Rock & Alternative Songs ჩარტში. სვიფტი დასახელდა აშშ-ს Spotify-ის 2020 წლის ყველაზე მოსმენად ქალი შემსრულებლად.
სქოლიო
კატეგორია:ტეილორ სვიფტის ალბომები კატეგორია:ალბომები ჯეკ ანტონოფის პროდიუსერობით კატეგორია:ალბომები აარონ დესნერის პროდიუსერობით
პოსტსაბჭოთა სივრცე
პოსტსაბჭოთა სივრცე, აგრეთვე ცნობილი როგორც ყოფილი სსრკ-ის რესპუბლიკები — დამოუკიდებელი ქვეყნები, რომლებმაც დატოვეს საბჭოთა კავშირი 1991 წელს მისი დაშლის დროს.
ტერმინი შემოტანილია ლიეტუველი ისტორიკოსის ალგის პრაზაუსკასის მიერ და პირველად გამოჩნდა სტატიაში „დსთ, როგორც პოსტკოლონიური არეალი“, გამოცემული 1992 წლის 7 თებერვალს „ნეზავისიმაია გაზეტაში“.